CELEX: 22003A0805(01)
Language: mt
Date: 2003-07-24 00:00:00
Title: Ftehim bejn l-Unjoni Ewropea u l- federazzjoni Russa dwar il-parteċipazzjoni tal-Federazzjoni Russa fil-Missjoni tal-Pulizija ta' l-Unjoni Ewropea (EUPM) fil-Bosnja Herzegovina (BiH)

Avviż Legali Importanti

|

22003A0805(01)

Official Journal L 197 , 05/08/2003 P. 0038 - 0041

		Ftehimbejn l-Unjoni Ewropea u l- federazzjoni Russa dwar il-parteċipazzjoni tal-Federazzjoni Russa fil-Missjoni tal-Pulizija ta' l-Unjoni Ewropea (EUPM) fil-Bosnja Herzegovina (BiH)L-UNJONI EWROPEA,min-naħa 'l waħda, ul-Federazzjoni Russa,min-naħa 'l oħra,Flimkien hawnhekk iżjed ‘il quddiem msejħa l-Partijiet Parteċipanti,WAQT LI JINGĦATA KONT- tal-presenza tat-Task Force tal-Pulizija Internazzjonali tan-Nazzjonijiet Uniti (IPTF) Fil-Bosnja u Herzegovina mill-1996 u l-offerta ta' l-Unjoni Ewropea li tassigura, sa l-1 ta' Jannar 2003, l-insegwiment ta' l-IPTF fil-Bosnja u Herzegovina,- l-aċċettazzjoni mill-Bosnja u Herzegovina ta' dik l-offerta, permezz ta' Skambju ta' Ittri tat-2 u l-4 ta' Marzu 2002, li tipprovdi, fost ħwejjeġ oħra, li l-tim ta' l-Ippjanar EUPM jingħata l-istatus fil-present applikabbli għall-membri tal-Missjoni ta' Monitorjar ta' l-Unjoni Ewropea (EUMM) fil-Bosnja u Herzegovina,- l-adozzjoni mill-Kunsill ta' l-Azzjoni Konġunta ta' l-Unjoni Ewropea 2002/210/CFSP tal-11 ta' Marzu 2002 dwar il-Missjoni tal-Pulizija ta' l-Unjoni Ewropea [1] u l-Azzjonijiet Konġunti 2003/141/CFSP tas-27 ta' Frar 2003 [2] u 2003/188/CSFP tas-17 ta' Marzu 2003 [3] li temenda l-Azzjoni Konġunta 2002/210/CFSP dwar il-Missjoni tal-Pulizija ta' l-Unjoni Ewropea, li jiddikjaraw li membri Ewropej tan-NATO li m'humiex membri ta' l-UE u Stati oħra li huma kandidati għall-adeżjoni għall-Unjoni Ewropea kif ukoll Stati Membri ta' l-OSCE li m'humiex membri ta' l-UE, li fil-present jipprovdu impjegati għall-IPTF, huma mistiedna biex jikkontribwixxu għall-EUPM.- il-Ftehim konkluż fl-4 ta' Ottubru 2002 bejn l-UE u l-Bosnja u Herzegovina dwar l-attivitajiet ta' l-EUPM fil-Bosnja u Herzegovina [4], jinkludi dispożizzjonijiet dwar l-istatus tal-persunal ta' l-EUPM,FTIEHMU KIF ĠEJ:Artikolu 1QafasIl-Federazzjoni Russa għandha tassoċja ruħha mad-dispożizzjonijiet ta' l-Azzjoni Konġunta 2002/210/CFSP dwar il-Missjoni tal-Pulizija ta' l-Unjoni Ewropea (EUPM) fil-Bosnja u Herzegovina, inkluż l-Anness tagħha dwar id-dikjarazzjoni tal-missjoni għall-EUPM, adottat mill-Kunsill ta' l-Unjoni Ewropea fil-11 ta' Marzu 2002, kif emendat bl-Azzjonijiet Konġunti 2003/141/CFSP tas-27 ta' Frar 2003 u 2003/188/CSFP tas-17 ta' Marzu 2003, skond id-dispożizzjonijiet stipulati fl-Artikoli li ġejjin.Artikolu 2Il-persunal secondat mal-EUPM1. Il-Federazzjoni Russa għandha tikkontribwixxi għall-ħames uffiċjali tal-Żpulizija sekondati tal-EUPM. Dan il-persunal għandu jkun sekondat għal minimu ta' sena, waqt li jingħata kont li rotazzjoni xierqa ta' persunal tiġi assigurata.2. Il-Federazzjoni Russa għandha tassigura li l-persunal tagħha sekondat ma' l-EUPM iwettqu l-missjoni tagħhom b'konformità mad-dispożizzjonijiet ta' l-Azzjoni Konġunta 2002/210/CFSP kif emendata bl-Azzjonijiet Konġunti 2003/141/CFSP u 2003/188/CSFP.3. Il-Federazzjoni Russa għandha maż-żmien tinforma lill-EUPM u lis-Sdegretarjat Ġenerali tal-Kunsill ta'l-Unjoni Ewropea b'kull tibdil fil-kontribuzzjoni tagħha għall-EUPM.4. Il-persunal secondat ma' l-EUPM għandu jsirlu eżami mediku estensiv, tilqim u jkun ċertifikat bħala medikalment b'saħħtu għax-xogħol minn awtorità kompetenti tal-Federazzjoni Russa. Kopja ta' din iċ-ċertifikazzjoni għandha takkumpanja lill-persunal sekondat ma' l-EUPM.5. Il-Federazzjoni Russa għandha ġġorr in-nefqa ta'l-uffiċjali tal-pulizija mibħuta sekondati minnha, inklużi s-salarji, allowances, spejjeż mediċi, assigurazzjoni, u spejjeż ta' ivjaġġar lejn u mil-Bosnja u Herzegovina.Artikolu 3L-istatus tal-persunal secondat ma' l-EUPM1. Il-persunal secondat ma' l-EUPM mil-Federazzjoni Russa għandu jkun kopert taħt il-Ftehim konkluż fl-4 ta' Ottubru 2002 bejn l-Unjoni Ewropea u l-Bosnja u Herzegovina dwar l-attivitajiet ta' l- EUPM fil-Bosnja u Herzegovina.2. Il-Federazzjoni Russa għandha tkun responsabbli biex tirrispondi għal kull talbiet marbuta mas-sekondar ta' impjegat ta' l-EUPM, minn jew li jikkonċernaw dak l-impjegat. Il-Federazzjoni Russa għandha tkun responsabbli biex iġġib kull azzjoni kontra persuna sekondata.3. L-EUPM hija missjoni mhux armata u bħala tali m'għandha ebda regoli ta' ingaġġ.4. Uffiċjali tal-pulizija sekondati għandhom jaħdmu fl-uniformijiet nazzjonali tagħhom tal-pulizija. Il-brieret u l-insinji għandhom ikunu provduti mill-EUPM.Artikolu 4Katina ta' kmand1. Il-kontribuzzjoni tal-Federazzjoni Russa għall-EUPM hija mingħajr preġudizzju għall-awtonomija tat-teħid ta' deċiżjonijiet mill-Unjoni. Il-persunal secondat mill-Federazzjoni Russa għandu jwettaq id-dmirijiet tiegħu/tagħha u jġib ruħu/a skond l-interessi ta' l-EUPM.2. Il-persunal kollu ta' l-EUPM għandu jibqa' taħt il-kmand sħiħ ta' l-awtoritajiet nazzjonali tiegħu.3. L-awtoritajiet nazzjonali għandhom jittrasferixxu l-Kmand ta'Operazzjoni (OPCOM) lill-Kap tal-Missjoni/Kummissarju tal-Pulizija, li għandu jeżerċita dak il-kmand permezz ta' struttura ġerarkika ta' kmand u kontroll.4. Il-Kap tal-Missjoni/Kummissarju tal-Pulizija għandu jmexxi l-EUPM u jassumi l-amministrazzjoni tagħha ta' kull jum.5. Il-Federazzjoni Russa għandu jkollha l-istess drittijiet u obbligi f'termini ta' amministrazzjoni ta' kull jum ta' l-operazzjoni bħal dik ta' Stati Membri ta' l-Unjoni Ewropea li jieħdu sehem fl-operazzjoni, skond l-Artikolu 8(2) ta' l-Azzjoni Konġunta 2002/210/CFSP. Din għandha sseħħ fl-art fil-kors normali ta' l-operazzjoni, inkluż ġewwa l-kwartieri tal-missjoni tal-pulizija.6. Il-Kap tal-Missjoni EUPM/Kummissarju tal-Pulizija għandu jkun responsabbli għall-kontroll dixxiplinarju fuq il-persunal tal-missjoni. Fejn japplika, azzjoni dixxiplinarja għandha tiġi eżerċitata mill-awtorità nazzjonali konċernata.7. Punt ta' Kuntatt ta' kontinġent nazzjonali (NPCs) sgħandu jinħatar mill-Federazzjoni Russa biex jirrappresenta il-kontinġent nazzjonali tiegħu fil-missjoni. L-NPCs għandhom jirrapportaw lill-Kap tal-Missjoni EUPM/Kummissarju tal-Pulizija dwar kwistjonijiet nazzjonali u għandu jkun responsabbli għad-dixxiplina kontinġenti ta' kull jum.8. Id-deċiżjoni mill-Unjoni Ewropea biex ittemm din l-operazzjoni għandha tittieħed wara konsultazzjoni mal-Federazzjoni Russa, sakemm dan l-Istat ikun għadu jikkontriwixxi għall-EUPM fid-data tat-terminazzjoni tal-missjoni.Artikolu 5Informazzjoni klasifikataIl-Federazzjoni Russa għandha tieħu l-miżura adattati biex tassigura li, meta informazzjoni klassifikata ta' l-UE tiġi ttrattata mill-persunal tagħha sekondat fl-EUPM, dan il-persunal jirrispetta r-regolamenti ta' siġurtà tal-Kunsill ta'l-Unjoni Ewropea, li jinsab fid-Deċiżjoni tal-Kunsill 2001/264/KE tad-19 ta' Marzu 2001 [5] li tadotta r-regolamenti ta' sigurtà tal-Kunsill.Artikolu 6Kontribuzzjonijiet għall-ispejjeż ta' kull jum1. Il-Federazzjoni Russa għandha tikkontribwixxi għall-ispejjeż ta' kull jum ta' l-EUPM f'ammont ta' Ewro 25000 kull sena. Il-Federazzjoni Russa għandha tikkonsidra li tagħmel kontribuzzżjonijiet addizzjonali ta' natura volontarja għal dawn l-ispejjeż ta' kull jum, waqt li jingħata kont tal-mezzi u l-livell ta' parteċipazzjoni.2. Għandu jiġi ffirmat arranġament bejn il-Kap tal-Missjoni ta' l-EUPM/Kummissarju tal-Pulizija u s-servizzi relevanti amministrattivi tal-Federazzjoni Russa dwar il-kontribuzzjonijiet tal-Federazzjoni Russa għall-ispejjeż ta' kull jum ta' l-EUPM. Dan l-arranġament għandu jinkludi d-dispożizzjonijiet li ġejjin dwar:(a) l-ammont konċernat, inkluża l-possibbiltà ta' kontribuzzjonijiet addizzjonali ta' natura volontarja, jekk ikun hemm,(b) l-arranġamenti għall-ħlas u l-amministrazzjoni ta' l-ammont konċernat,(ċ) l-arranġamenti ta' verifikazzjoni li jkopru l-kontroll u l-verifika ta' l-ammont konċernat, fejn xieraq.3. Il-Federazzjoni Russa għandha formalment tikkomunika lill-EUPM u lis-Segretarjat Ġenerali tal-Kunsill ta' l-Unjoni Ewropea l-ammont totali tal-kontribuzzjonijiet tagħha għall-ispejjeż ta' kull jum fl-2003 sal-31 ta' Lulju 2003 u wara sa l-1 ta' Novembru ta' kull sena u għandha tikkonkludi l-arranġament finanzjarju sal-15 ta' Awissu 2003 għall-2003 u wara sal-15 ta' Diċembru ta' kull sena għall-kontribuzzjoni tagħha għall-ispejjeż ta' kull jum għas-sena ta' wara.4. Il-kontribuzzjonijiet tal-Federazzjoni Russa għall-ispejjeż ta' kull jum ta' l-EUPM għandhom ikunu depositati sal-15 ta' Settembru u wara sal-31 ta' Marzu ta' kull sena fil-kont tal-bank li għandu jiġi indikat lil dak l-Istat.[1] ĠU L 70, tat-13.3.2002, p. 1.[2] ĠU L 53, tat-28.2.2003, p. 63.[3] ĠU L 73, tad-19.3.2003, p. 9.[4] ĠU L 293, tad-29.10.2002, p. 2.[5] ĠU L 101, tal-11.4.2001, p. 1.--------------------------------------------------SKAMBJU TA' ITTRIbejn l-Unjoni Ewropea u l-Federazzjoni Russa li jikkonċernaw il-Ftehim dwar il-parteċipazzjoni tal-Federazzjoni Russa fil-Missjoni tal-Pulizija ta' l-Unjoni Ewropea (EUPMfil-Bosnja u Herzegovina (BiH)Ittra mill-Unjoni EwropeaBrussel, l-24 ta' Lulju 2003Sinjur,Għandi l-unur li nigħat fl-anness it-test tal-Ftehim bejn l-Unjoni Ewropea u l-Federazzjoni Russa dwar il-parteċipazzjoni tal-Federazzjoni Russa fil-Missjoni tal-Pulizija ta' l-Unjoni Ewropea (EUPM) fil-Bosnja u Herzegovina (BiH) fil-lingwa Ingliża, flimkien ma' traduzzjoni fil-lingwa Russa.Għandu l-unur li nipproponi għan-nom ta' l-Unjoni Ewropea li, jekk ikun aċċettabbli għall-Federazzjoni Russa, din l-ittra u l-ittra tiegħek ta' konferma, inklużi l-annes li jinsab magħhom, għandho flimkien jikkostitwixxu l-Ftehim imsemmi hawn fuq li mid-data li tiġi riċevuta l-ittar toegħek ta' konferma, għandu jidħol fis-seħħ fl-ewwel jum ta'l-ewwel xahar li jiġi wara n-notifikazzjoni mill-Partijiet Parteċipanti lill-xulxin bit-tlestija tal-proċeduri meħtieġa għal dak il-għan, u għandu jibqa' fis-seħħ għat-tul ta' żmien kollu tal-kontribuzzjoni tal-Federazzjoni Russa lill-EUPM, kemm-il darba ma jiġix terminat minn xi wieħed mill-partijiet billi jingħata avviż ta' xahrejn lill-Parti l-oħra.Nixtieq ukoll niddikjara li l-aċċettazzjoni mill-Unjoni Ewropea tal-proċedura mniżżla f'din l-ittra ma tikkostitwixxix preċedent fir-rigward ta' xi patti ta' ftehim futuri bejn l-Unjoni Ewropea u l-Federazzjoni Russa.Ikun grat jekk tkun tista' tikkonferma l-aċċettazzjoni mill-Federazzjoni Russa għal dan ta' hawn fuq. Traduzzjoni ta' din l-ittra fil-lingwa Russa hija mehmusa.Jekk jogħġbok aċċetta, sinjur, l-assigurazzjoni ta' l-ogħla konsiderazzjoni tiegħi.Għan-nom tal-Kunsill ta' L-Unjoni Ewropea+++++ TIFF +++++M. MelaniIttra mill-Federazzjoni RussaBrussel, 24 ta' Lulju 2003Sinjur,B'referenza għall-ittra tiegħek ta' l-24 ta' Lulju 2003, għandi l-unur nikkonferma l-aċċettazzjoni mill-Federazzjoni Russa tal-kondizzjonijiet tal-Ftehim bejn il-Federazzjoni Russa u l-Unjoni Ewropea dwar il-parteċipazzjoni tal-Federazzjoni Russa fil-Missjoni tal-Pulijija ta'l-Unjoni Ewropea (EUPM) fil-Bosnja u Herzegovina (BiH), li t-test tiegħu, fil-lingwa Russa, flimkien ma' traduzzjoni fil-lingwa Ingliża huwa mehmus ma' din l-ittra.Għandi l-unur nikkonferma wkoll, li l-ittra tiegħek u din l-ittra, inklużi l-annessi li jinsabu magħhom, għandhom flimkien jikkostitwixxu l-Ftehim imsemmi hawn fuq bejn il-Federazzjoni Russa u l-Unjoni Ewropea, li għandu jiġi applikat provviżorjament sa mid-data li fiha tirċievi din l-ittra, li għandu jidħol fis-seħħ fl-ewwel jum ta' l-ewwel xahar wara n-notifikazzjoni mill-Partijiet Parteċipanti lill-xulxin bit-tlestija tal-proċeduri meħtieġa għal dak il-għan, u għandu jibqa' fis-seħħ għat-tul ta' żmien kollu tal-kontribuzzjoni tal-Federazzjoni Russa lill EUPM, kemm-il darba ma jiġix terminat minn xi wieħed mill-partijiet permezz tas-servizz ta' avviż ta' xahrejn lill-Parti l-oħra.Ikun grat jekk tkun tista' tinnotifika d-data li fiha rċevejt din l-ittra.Jekk jogħġbok aċċetta, sinjur, l-assigurazzjoni ta' l-ogħla konsiderazzjoni tiegħi.Għall-Federazzjoni Russa+++++ TIFF +++++M. Fradkov--------------------------------------------------